इ’यां ते नग्गरें-ग्राएं-दौनें थाह्रें मझाटले वर्ग दे इश्म, गरीबें दे जीन गी होर बी औक्खा करी दिंदे न, पर ग्राएं च एह् रुझान होर बी मता लभदा ऐ। ‘पगडंडी पर सूरज’ च छेमां शाह् अपने पैसे दे जोरै पर गरीबें दा शोशन करदा ऐ। पैसे दी तंगी कारण कुड़ियें दे बेमेल ब्याह् होंदे न। सरदारी दा ब्याह् अपने कशा दूर बड्डी उमरी दे भुम्मतू कन्नै होए दा ऐ, जेह्ड़ी उसी चाचू आखदी ही। उस नारी दी वेदना गी बुहास्सरदी ऐ सरदारो "-ते मेरे कन्नै होआ हा चाचू। इक मर्दे दुए कन्नै भाऽ-तोल कीता, मुल्ल तारेआ ते जनानी अन्दर बाड़ी लेई।"2